CELEX: 52016PC0030
Language: ro
Date: 2016-01-28
Title: Propunere de DECIZIE A CONSILIULUI privind poziția care urmează să fie adoptată de Uniunea Europeană în cadrul Comitetului ambasadorilor ACP-UE referitor la aprobarea unor derogări de la Regulamentul financiar al Centrului pentru dezvoltarea întreprinderilor (CDI)

COMISIA EUROPEANĂ
            Bruxelles, 28.1.2016
            COM(2016) 30 final
            2016/0013(NLE)
            Propunere de
            DECIZIE A CONSILIULUI
            privind poziția care urmează să fie adoptată de Uniunea Europeană în cadrul Comitetului ambasadorilor ACP-UE referitor la aprobarea unor derogări de la Regulamentul financiar al Centrului pentru dezvoltarea întreprinderilor (CDI)
            
               
         
         
            
               EXPUNERE DE MOTIVE
            
            
               Centrul pentru dezvoltarea întreprinderilor (denumit în continuare „CDI”) este un organism instituit prin anexa III la Acordul de parteneriat ACP-UE
                  1
               .
            
            
               Cadrul juridic al Centrului pentru dezvoltarea întreprinderilor (CDI) este format din Statutul și Regulamentul de procedură al Centrului pentru dezvoltarea întreprinderilor, adoptate prin Decizia nr. 8/2005 a Comitetului ambasadorilor ACP-UE
                  2
                (denumite în continuare „statutele CDI”), Statutul personalului Centrului pentru dezvoltarea întreprinderilor, adoptat prin Decizia nr. 9/2005 a Comitetului ambasadorilor ACP-UE
                  3
               , și din Regulamentul financiar al Centrului pentru dezvoltarea întreprinderilor
                  4
               , adoptat prin Decizia nr. 5/2004 a Comitetului ambasadorilor ACP-UE (denumit în continuare „regulamentul financiar al CDI”).
            
            
               În cadrul celei de a 39-a sesiuni care a avut loc la Nairobi în perioada 19-20 iunie 2014, Consiliul de miniștri ACP-UE a convenit, printr-o declarație comună, să demareze închiderea ordonată a CDI. În această declarație comună, Consiliul de miniștri a delegat Comitetului ambasadorilor ACP-UE competențe pentru a adopta deciziile necesare avansării procesului de închidere a CDI. 
            
            
               Începând din iunie 2014, s-au finalizat etape progresive în vederea închiderii CDI. În procesul derulat în vederea închiderii CDI sunt necesare anumite ajustări ale regulamentului financiar al CDI în acest context specific. 
            
            
               Regulamentul financiar al CDI a fost adoptat de Comitetul ambasadorilor ACP-UE, care este autoritatea de supraveghere a CDI în conformitate cu statutele CDI. Într-o scrisoare din data de 19 octombrie 2015, Comitetul executiv al CDI solicită, prin urmare, Comitetului ambasadorilor ACP-UE o aprobare prealabilă pentru unele derogări de la regulamentul financiar al CDI. Aceste derogări se referă la: 
            
            
               i) posibilitatea de a organiza un audit statutar multianual pentru ultimii patru ani de existență a CDI (i.e. 2013-2016) în loc de obligația anuală de audituri statutare prevăzută la articolul 27 alineatul (5) din regulamentul financiar al CDI, 
            
            
               ii) în acest scop, posibilitatea de a semna un contract cu o firmă de audit, în pofida faptului că regulamentul financiar al CDI prevede, la articolul 27 alineatul (1), că nu poate fi numită o aceeași societate de audit pentru o perioadă mai mare de trei ani consecutivi.
            
            
               Pentru a asigura o punere în aplicare fără probleme a închiderii CDI, se propune acordarea unei delegări de competențe de către Comitetul ambasadorilor ACP-UE Comitetului executiv al CDI în vederea ajustării regulamentelor CDI menționate anterior, în funcție de nevoile sale specifice în cadrul închiderii ordonate a centrului. 
            
            
               2016/0013 (NLE)
            
            
               Propunere de
            
            
               DECIZIE A CONSILIULUI
            
            
               privind poziția care urmează să fie adoptată de Uniunea Europeană în cadrul Comitetului ambasadorilor ACP-UE referitor la aprobarea unor derogări de la Regulamentul financiar al Centrului pentru dezvoltarea întreprinderilor (CDI)
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 209 alineatul (2), coroborat cu articolul 218 alineatul (9),
            
            
               având în vedere anexa III la Acordul de parteneriat între membrii grupului statelor din Africa, zona Caraibelor și Pacific, pe de o parte, și Comunitatea Europeană și statele membre ale acesteia, pe de altă parte (denumit în continuare „Acordul de parteneriat ACP-UE”)
                  5
               , în special articolul 2 alineatul (6),
            
            
               având în vedere Decizia nr. 5/2004 a Comitetului ambasadorilor ACP-UE din 17 decembrie 2004 privind Regulamentul financiar al Centrului pentru dezvoltarea întreprinderilor (denumit în continuare „regulamentul financiar al CDI”)
                  6
               ,
            
            
               având în vedere propunerea Comisiei Europene,
            
            
               întrucât:
            
         
         
            
               (1)În cadrul celei de a 39-a reuniuni care a avut loc la Nairobi în perioada 19-20 iunie 2014, Consiliul de miniștri ACP-UE a convenit, printr-o declarație comună, să demareze procesul de închidere ordonată a CDI și să modifice anexa III la Acordul de parteneriat ACP-UE și, în acest scop, a decis să acorde o delegare de competențe Comitetului ambasadorilor ACP-UE pentru a prelua această chestiune în vederea adoptării deciziilor necesare.
            
            
               (2)În Decizia sa nr. 4/2014 din 23 octombrie 2014
                  7
               , Comitetul ambasadorilor ACP-UE reamintește că închiderea CDI se realizează cu respectarea competențelor autorităților de supraveghere ale CDI stabilite în anexa III la Acordul de parteneriat ACP-UE și a modalităților stabilite de Consiliul de miniștri ACP-UE în declarația comună a acestuia.
            
            
               (3)În conformitate cu articolul 2 alineatul (6) litera (d) din anexa III la Acordul de parteneriat ACP-UE, Comitetul ambasadorilor ACP-UE monitorizează strategia generală a centrului și supraveghează activitatea Comitetului executiv.
            
            
               (4)Conform articolului 2 alineatul (7) din anexa III la Acordul de parteneriat ACP-UE, Comitetul executiv al CDI „stabilește regulamentul financiar, statutul funcționarilor și normele de funcționare”.
            
            
               (5)Cererea înaintată de Comitetul executiv al CDI Comitetului ambasadorilor ACP-UE prin scrisoarea din data de 19 octombrie 2015 în care explică faptul că, în contextul închiderii centrului, Comitetul executiv al CDI dorește o derogare de la articolul 27 alineatele (1) și (5) din regulamentul financiar al CDI și solicită o aprobare prealabilă din partea autorităților de supraveghere.
            
            
               (6)Modificarea sau derogările de la regulamentul financiar al CDI și de la statutul Centrului pentru dezvoltarea întreprinderilor
                  8
                (denumit în continuare „statutul personalului CDI”), în funcție de necesitățile care pot apărea în urma derulării procesului de închidere ordonată a CDI, necesită o procedură flexibilă.
            
            
               (7)Întrucât necesitatea de a desemna o firmă de auditori pentru o perioadă de trei ani în conformitate cu articolul 27 alineatul (1) din regulamentul financiar al CDI și cerința ca această firmă să elaboreze în fiecare an un raport de audit statutar în conformitate cu articolul 27 alineatul (5) din regulamentul financiar al CDI nu mai sunt relevante în contextul actual al închiderii organizației,
            
            
               ADOPTĂ PREZENTA DECIZIE: 
            
            
               Articolul 1
            
            
               1.Poziția care urmează să fie adoptată de Uniune în cadrul Comitetului ambasadorilor ACP-UE în ceea ce privește aprobarea derogărilor de la regulamentul financiar al CDI este stabilită în conformitate cu dispozițiile proiectului de decizie a Comitetului ambasadorilor ACP-UE, anexat la prezenta decizie.
            
            
               2.Reprezentanții Uniunii în cadrul Comitetului ambasadorilor ACP-UE pot conveni modificări minore ale proiectului de decizie fără a fi necesară o altă decizie a Consiliului.
            
            
               Articolul 2
            
            
               După adoptare, decizia Comitetului ambasadorilor ACP-UE se publică în Jurnalul Oficial al Uniunii Europene.
            
            
               Adoptată la Bruxelles,
            
            
               
                     Pentru Consiliu,
               
               
                     Președintele
               
            
         
         
            
                  
                     (1)
                  JO L 317, 15.12.2000, p. 3. Acord semnat la Cotonou la 23 iunie 2000, astfel cum a fost modificat prin acordul semnat la Luxemburg la 25 iunie 2005 (JO L 209, 11.8.2005, p. 27) și prin acordul semnat la Ouagadougou la 22 iunie 2010 (JO L 287, 4.11.2010, p. 3).
               
               
                  
                     (2)
                  JO L 66, 8.3.2006, p.16.
               
               
                  
                     (3)
                  JO L 348, 30.12.2005, p. 54.
               
               
                  
                     (4)
                  JO L 70, 9.3.2006, p. 52.
               
               
                  
                     (5)
                  JO L 317, 15.12.2000, p. 3. Acord semnat la Cotonou la 23 iunie 2000, modificat prin acordul semnat la Luxemburg la 25 iunie 2005 (JO L 209, 11.8.2005, p. 27) și prin acordul semnat la Ouagadougou la 22 iunie 2010 (JO L 287, 4.11.2010, p. 3).
               
               
                  
                     (6)
                  JO L 70, 9.3.2006, p. 52. 
               
               
                  
                     (7)
                  JO L 330, 15.11.2014, p. 61.
               
               
                  
                     (8)
                  JO L 348, 30.12.2005, p. 54.
               
            
      
    ---documentbreak--- 
      
         
               COMISIA EUROPEANĂ
            Bruxelles, 28.1.2016
            COM(2016) 30 final
            ANEXĂ
            la
            Propunerea deDECIZIE A CONSILIULUI
            privind poziția care urmează să fie adoptată de Uniunea Europeană în cadrul Comitetului ambasadorilor ACP-UE referitor la aprobarea unor derogări de la Regulamentul financiar al Centrului pentru dezvoltarea întreprinderilor (CDI)
            
               
         
         
            
               ANEXĂ
            
            
               la
            
            
               Propunerea de
               
                  DECIZIE A CONSILIULUI
            
            
               privind poziția care urmează să fie adoptată de Uniunea Europeană în cadrul Comitetului ambasadorilor ACP-UE referitor la aprobarea unor derogări de la Regulamentul financiar al Centrului pentru dezvoltarea întreprinderilor (CDI)
            
            
            
               ANEXĂ
            
            
               Proiect 
            
            
               DECIZIA COMITETULUI AMBASADORILOR ACP-UE
            
            
               privind aprobarea unor derogări de la Regulamentul financiar al Centrului pentru dezvoltarea întreprinderilor (CDI)
            
            
            
               COMITETUL AMBASADORILOR ACP-UE,
            
            
               având în vedere Anexa III la Acordul de parteneriat între membrii grupului statelor din Africa, zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte (denumit în continuare „Acordul de parteneriat ACP-UE”)
                  1
               , în special articolul 2 alineatul (6),
            
            
               având în vedere Decizia nr. 5/2004 a Comitetului ambasadorilor ACP-UE din 17 decembrie 2004 privind Regulamentul financiar al Centrului pentru dezvoltarea întreprinderilor (denumit în continuare „regulamentul financiar al CDI”)
                  2
               ,
            
            
               întrucât:
            
            
               (1)În conformitate cu articolul 2 alineatul (6) litera (d) din anexa III la Acordul de parteneriat ACP-UE, Comitetul ambasadorilor ACP-UE monitorizează strategia generală a centrului și supraveghează activitatea Comitetului executiv. 
            
            
               (2)În conformitate cu articolul 2 alineatul (7) litera (a) din anexa III la Acordul de parteneriat ACP-UE, Comitetul executiv al CDI „stabilește regulamentul financiar, statutul funcționarilor și normele de funcționare”.
            
            
               (3)Statutele și Regulamentul de procedură al Centrului pentru dezvoltarea întreprinderilor, adoptate prin Decizia nr. 8/2005 a Comitetului ambasadorilor ACP-UE
                  3
                (denumite în continuare „statutele CDI”), și regulamentul financiar al CDI oferă garanții în ceea ce privește informarea și supravegherea de către Comitetul ambasadorilor ACP-UE.
            
            
               (4)În cadrul celei de a 39-a reuniuni care a avut loc la Nairobi în perioada 19­20 iunie, Consiliul de miniștri ACP-UE a convenit, printr-o declarație comună, să demareze procesul de închidere ordonată a CDI și să modifice anexa III la Acordul de parteneriat ACP-UE și, în acest scop, a decis să acorde o delegare de competențe Comitetului ambasadorilor ACP-UE care să preia această chestiune în vederea adoptării deciziilor necesare.
            
            
               (5)În Decizia sa nr. 4/2014 din 23 octombrie 2014
                  4
               , Comitetul ambasadorilor ACP-UE reamintește că închiderea CDI se realizează cu respectarea competențelor autorităților de supraveghere ale CDI stabilite în anexa III la Acordul de parteneriat ACP-UE și a modalităților stabilite de Consiliul de miniștri ACP-UE în declarația comună a acestuia.
            
         
         
            
               (6)Cererea înaintată de Comitetul executiv al CDI Comitetului ambasadorilor ACP-UE prin scrisoarea din data de 19 octombrie 2015 în care explică faptul că, în contextul închiderii centrului, Comitetul executiv al CDI dorește o derogare de la articolul 27 alineatele (1) și (5) din regulamentul financiar al CDI și solicită aprobarea prealabilă a autorităților de supraveghere.
            
            
               (7)Modificarea sau derogările de la regulamentul financiar al CDI și de la statutul Centrului pentru dezvoltarea întreprinderilor
                  5
                (denumit în continuare „statutul personalului CDI”), în funcție de necesitățile care pot apărea în urma derulării procesului de închidere ordonată a CDI, necesită o procedură flexibilă.
            
            
               (8)Cerințele de a desemna o firmă de auditori pentru o perioadă de trei ani în conformitate cu articolul 27 alineatul (1) din regulamentul financiar al CDI și cerința ca această firmă să elaboreze în fiecare an un raport de audit statutar în conformitate cu articolul 27 alineatul (5) din regulamentul financiar al CDI nu mai sunt relevante în contextul actual al închiderii organizației,
            
            
               DECIDE:
            
            
               Articolul 1
            
            
               1.Comitetul ambasadorilor ACP-UE emite un aviz favorabil referitor la derogarea de la articolul 27 alineatele (1) și (5) din regulamentul financiar al CDI, cu efect imediat. 
            
            
               2.Prin derogare de la articolul 27 alineatul (1) din regulamentul financiar al CDI, CDI va putea să desemneze o firmă de auditori pentru o perioadă de patru ani care acoperă exercițiile financiare 2013-2016. Firma de auditori este selectată în conformitate cu procedurile de achiziții prevăzute în regulamentul financiar al CDI. 
            
            
               Prin derogare de la articolul 27 alineatul (5) din regulamentul financiar al CDI, va fi lansat un audit multianual pentru anii care nu au fost încă auditați, iar Comitetului executiv al CD îi va fi prezentat un raport final unic.
            
            
               Articolul 2
            
            
               Comitetul ambasadorilor ACP-UE autorizează Comitetul executiv al CDI să acorde derogări de la regulamentul financiar al CDI și de la statutul personalului CDI și/sau să modifice aceste statute în funcție de necesitățile care pot apărea în urma derulării procesului de închidere ordonată a CDI.
            
            
               Articolul 3
            
            
               Prezenta decizie intră în vigoare la data adoptării.
            
            
               Adoptată la […],
            
            
               
                     Pentru Comitetul ambasadorilor ACP-UE,
               
               
                     Președintele
               
            
         
         
            
                  
                     (1)
                  OJ L 317, 15.12.2000, p.3. Acordul semnat la Cotonou la 23 iunie 2000, astfel cum a fost modificat prin Acordul semnat la Luxemburg la 25 iunie 2005 (JO L 209, 11.8.2005, p. 27) și prin Acordul semnat la Ouagadougou la 22 iunie 2010 (JO L 287, 4.11.2010, p. 3).
               
               
                  
                     (2)
                  JO L 70, 9.3.2006, p. 52. 
               
               
                  
                     (3)
                  
                  
                        JO L 66, 8.3.2006, p.66.
                  
               
               
                  
                     (4)
                  JO L 330, 15.11.2014, p. 61.
               
               
                  
                     (5)
                  JO L343, 30.12.2005, p.54.